stanford-oval/wikipedia huggingface dataset:
Karl Kessel

| Karl Kessel> Henkilötiedot |
| --- | --- |
Syntynyt: 1. kesäkuuta 1912 Mülheim
Kuollut: 24. elokuuta 1997 (85 vuotta) Bonn, Saksa
Sotilashenkilö
Palvelusmaa(t):   Saksa  Saksa
Palvelusvuodet:  1935-1945 (Wehrmacht) 1956–1970 (Bundeswehr)
Komentajuudet:  Kampfgeschwader 2 6. Luftwaffendivision
Taistelut ja sodat:  Toinen maailmansota
Sotilasarvo:   everstiluutnantti  kenraalimajuri
Kunniamerkit:  Rautaristin ritariristi
Karl Kessel (1. kesäkuuta 1912 Mülheim – 24. elokuuta 1997 Bonn) oli toisessa maailmansodassa taistellut Saksan ilmavoimien lentäjä. Hän liittyi 1956 sodan jälkeisen Saksan ilmavoimiin, mistä hän jäi eläkkeelle kenraalimajurina vuonna 1970.
Karl Kessel syntyi 1. kesäkuuta 1912 Mülheimissä Ruhrin alueella. Hän liittyi 1. huhtikuuta 1933 jalkaväkirykmentti 18:aan, mistä hänet siirrettiin seuraavana vuonna jalkaväkikouluun Dresdeniin. Hän siirtyi 1. tammikuuta 1935 ilmavoimiin. Suoritettuaan lentäjäkoulutuksen hänet ylennettiin yliluutnantiksi 1. huhtikuuta 1938. Hänet määrättiin 10. marraskuuta 1939 Kampfgeschwader 2:n 3. lentueeseen. Hänet ylennettiin 1. helmikuuta 1940 kapteeniksi. Vuoden 1941 alkaessa hän oli rykmentin adjutanttina ja maaliskuusta IV laivueen virkaa tekevänä päällikkönä.
Kessel ylennettiin 1. helmikuuta 1942 majuriksi ja 21. maaliskuuta 1943 virkaa tekeväksi rykmentinkomentajaksi everstiluutnantin vakanssilla, kunnes 31. maaliskuuta alkaen määrättynä tehtävään. Hänet siirrettiin 16. helmikuuta 1944 lentosotakoulun johtajaksi Berliinin Gatowin kentälle, missä hänet ylennettiin 1. toukokuuta everstiluutnantiksi. Hänet siirrettiin ilmavoimien esikuntaan 1. syyskuuta. Hän lensi sodan aikana kaikkiaan 269 lentosuoritetta.
Sodan jälkeen hän liittyi 16. helmikuuta 1956 uudelleenperustettuihin Saksan ilmavoimiin. Hän oli erilaisissa esikuntatehtävissä ja Saksan puolustusministeriössä Bonnissa osastopäällikkönä, kunnes hänet sijoitettiin 1967 6. Luftwaffedivisionin komentajaksi. Hän jäi eläkkeelle 30. syyskuuta 1970 kenraalimajurina. Hän kuoli 24. elokuuta 1997 Bonnissa.
Confessions of a Broken Heart (Daughter to Father)

| ”Confessions of a Broken Heart (Daughter to Father)” Lindsay Lohan |
| --- | --- | --- |

Singlen tiedot
 Albumilta: A Little More Personal (Raw)
 Äänitetty : 2005
 Julkaistu: 18.lokakuuta 2005
 Formaatti: CD
 Tuottaja(t): Greg Wells, Kara DioGuardi
 Tyylilaji: pop-punk, adult contemporaty
 Kesto: 03.41
 Levy-yhtiö: Casablanca Records
Lindsay Lohanin muut singlet
| ”First” 2005 | ”Confessions of a Broken Heart (Daughter to Father)” 2006 | ”Bossy” 2008 |
Confessions of a Broken Heart (Daughter to Father) on yhdysvaltalaisen laulaja-näyttelijä Lindsay Lohanin vuonna 2005 julkaistu single A Little More Personal (Raw) -levyltä. Kappaleen on tuottanut Greg Wells yhdessä Kara DioGuardin kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Confessions of a Broken Heart (Daughter to Father)
Karl Koller

| Karl Koller> Henkilötiedot |
| --- | --- |
Syntynyt: 22. helmikuuta 1898  Glonn, Baijeri, Saksa
Kuollut: 22. joulukuuta 1951 (53 vuotta)  Glonn, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1914–1945
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraali
Kunniamerkit:  Rautaristin ritariristi
Karl Koller (22. helmikuuta 1898 Glonn – 22. joulukuuta 1951 Glonn) oli saksalainen kenraali ja Luftwaffen esikuntapäällikkö toisessa maailmansodassa. Hän oli läsnä Adolf Hitlerin syntymäpäivillä 20. huhtikuuta 1945, kun puna-armeija lähestyi Berliiniä. Koller lähetti Hitlerin käskystä jäljelläolevat Luftwaffen koneet avustamaan Felix Steinerin joukkoja. Alfred Jodlin kerrottua hänelle Hitlerin itsemurha-aikeista Koller lähti Obersalzbergiin kertomaan asiasta Hermann Göringille. Sekä Göring, Koller ja Hans Lammers joutuivat SS-joukkojen määräämään kotiarestiin, mutta Koller vapautui Berchtesgadenissa. Koller ja Göring joutuivat yhdysvaltalaissotilaiden huostaan 7. toukokuuta Fischornin linnassa. Sodan jälkeen Koller joutui vangiksi Oxfordiin, mutta hänet vapautettiin vuonna 1947. Koller kirjoitti kokemuksistaan kirjan Der letzte Monat vuonna 1949. Koller kuoli kotikaupungissaan Glonnissa vuonna 1951.
| 0 | 1 | 2 |
| --- | --- | --- |
| Edeltäjä: Kenraali Werner Kreipe | Luftwaffen esikuntapäällikkö 1. marraskuuta 1944 - 8. toukokuuta 1945 | Seuraaja: Kenraalieversti Hans-Jürgen Stumpff |
David M. Brown

David M. Brown vuonna 2001.
David McDowell Brown (18. huhtikuuta 1956 Arlingtonin piirikunta, Virginia, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja Yhdysvaltain laivaston kapteeni. Brown sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö.
Yksityiselämä

Brownilla oli romanttinen suhde NASA:n insinöörin Ann Micklosin kanssa. Suhde päättyi hieman ennen avaruuslentoa, mutta he pysyivät läheisinä ystävinä Brownin kuolemaan saakka.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:David M. Brown
Käännös suomeksi
Dardanus (Rameau)

Dardanus on Jean-Philippe Rameaun kirjoittama traaginen ooppera, jonka hän sävelsi Académie royale de musiquelle 19. marraskuuta 1739. Libreton musiikin laati Charles-Antoine Le Clerc de la Bruère. Teos koostuu viidestä näytöksestä.[lähde? ]
Kuten usein on laita Rameaun sävellystuotannossa, niin tästäkin hänellä on myös toinen versio, joka on päivätty vuodella 1744. Tätä toista versiota pidetään kuitenkin ensimmäistä versiota merkityksettömämpänä, ja vain Dardanuksen bassoaaria "Lieux funestes" on saanut pysyvän sijan oopperalaulajien repertuaarissa.[lähde? ]
Oopperan tekstiä on usein syytetty naiiviksi. Yleisö ei aikanaan ollut kovinkaan innostunut Rameaun sävellyksistä ja hänen aikalaisensa Jean-Baptiste Rousseau luonnehti teosta barokkimusiikiksi, joka heidän aikanaan oli hävytön toteamus.[lähde? ]
Vuonna 1784 Antonio Sacchini otti libretton uudelleen käyttöön, mutta Nicolas-François Guillardin muokkaamana, ja sävelsi oman Dardanus-oopperansa.[lähde? ]
Rameaun Dardanus on esitetty kolmesti 1900-luvulla: Dijonissa vuonna 1907, Pariisin oopperassa vuonna 1979 ja vihdoin vuonna 1998 konserttiversiona, kun Marc Minkowski johti teoksen äänityksen.[lähde? ]
Roolit

Dardanus (tenori)
Iphise (sopraano)
Dream (basso)
Antenor (baritoni)
Ismenor (baritoni)
Cupid (sopraano)
Dream (kontratenori)
Phrygian (basso)
Dream (altto)
Venus (sopraano)
Äänitykset

Rameau: Dardanus, Deutsche Grammophon. Kapellimestari Mark Minkowski ja orkesterina Les Musiciens du Louvre. Keskeisissä rooleissa: Laurent Naouri, Jean-Philippe Courtis, Véronique Gens, Françoise Masset,  Russell Smythe, Magdalena Kožená, Mireille Delunsch, Jean-Louis Bindi sekä John Mark Ainsley. Äänitysvuosi 2002.
Rameau: Dardanus, Erato (Warner). Kapellimestari Raymond Leppard ja orkesterina Choeur et Orchestre du Théâtre National de l'Opéra de Paris. Keskeisissä rooleissa Georges Gautier (Dardanus), Frederica von Stade (Iphise), Christiane Eda-Pierre (Vénus), Michaël Devlin (Anténor), Roger Soyer (Teucer), José van Dam (Isménor).  Äänitetty 1980.
Rameau: Dardanus (osia), CBS.  Kapellimestari Jean-Claude Malgoire ja orkesterina La Grande Ecurie et la Chambre du Roy. Keskeisissä rooleissa Jean-Claude Orliac (Dardanus), Brigitte Bellamy (Iphise), Gregory Reinhart (Anténor). Äänitetty vuonna 1980.
Aiheesta muualla

Dardanus -oopperan libretto
Jean-Philippe Rameaun diskografia (Arkistoitu – Internet Archive)
Lehdistön kirjoituksia oopperan esityksestä Lontoossa 2006 (Arkistoitu – Internet Archive) (englanniksi)
Kasungun piirikunta

| Kasungun piirikunta Kasungu District |
| --- | --- |
 Koordinaatit: 13.0364°S, 33.4808°E 
Valtio:  Malawi
Alue:  Keskinen
Hallinto:  
 – hallinnollinen keskus:  Kasungu (39 640   as., 2008)
Pinta-ala  ():  7 878,0 km²
Väkiluku (2008)  ():  627 500
 – väestötiheys:  80,0 as./km²
Lyhenteet:  
 – ISO 3166:  MW-KS
Kasungun piirikunta on yksi Malawin aluejaon 28 piirikunnasta.  Piirikunta on osa Malawin Keskistä aluetta ja rajoittuu lännessä Sambiaan, pohjoisessa Mzimban, idässä Nkhotakotan, sekä etelässä Ntchisin, Dowan, Lilongwen ja Mchinjin piirikuntaan. Piirikunnan keskus on Kasungun kaupunki (39 640 as., 2008). Kasungussa toimii muun muassa Kasungun lentoasema.
Piirikunnan sijainti Malawissa.
Piirikunnan pinta-ala on 7 878,0 neliökilometriä. Väkiluku on kehittynyt väestönlaskentojen mukaan seuraavasti: 194 400 as. (vuonna 1977), 323 500 as. (1987), 480 700 as. (1998), 627 500 as. (2008). Vuoden 2014 väkilukuarvio oli 794 991 asukasta.
Aiheesta muualla

Current Members of Parliament (several MP from the constituencies of Kasungu district) (Arkistoitu – Internet Archive) (englanniksi) (parliament.gov.mw)
Malawin alueet ja piirikunnat
| --- | --- |
Pohjoinen alue:    Chitipa | Karonga | Likoma | Mzimba | Nkhata Bay | Rumphi
Keskinen alue:    Dedza | Dowa | Kasungu | Lilongwe | Mchinji | Nkhotakota | Ntcheu | Ntchisi | Salima
Eteläinen alue:    Balaka | Blantyre | Chikwawa | Chiradzulu | Machinga | Mangochi | Mulanje | Mwanza | Neno | Nsanje | Phalombe | Thyolo | Zomba
David Mayer de Rothschild

David Mayer de Rothschild
David Mayer de Rothschild (s. 25. elokuuta 1978) on brittiläinen ympäristönsuojelija, ekologi ja seikkailija. Hän kuuluu kuuluisaan Rothschildien pankkisukuun. Hänen isänsä oli Evelyn de Rothschild (1931–2022).
Hän on saanut useita tunnustuksia ja muun muassa Maailman talousfoorumi on ehdottanut häntä ’Nuoreksi maailmanlaajuiseksi johtajaksi’ (Young Global Leader).
Karhulampi (Viitasaari, Nurkkaperä)

| Karhulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′56″N, 25°20′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskuoja:  oja Pikinpuroon 
Järvinumero:  14.437.1.017
Mittaustietoja
Pinnankorkeus:  124,2 m  
Pituus:  280 m  
Leveys:  110 m  
Rantaviiva:  0,631 km  
Pinta-ala:  1,973 ha  
Tilavuus:  0.000031 km³ 
Keskisyvyys:  1,59 m  
Suurin syvyys:  3,8 m  
Saaria:  ei saaria 
 fiKarhulampi 
Karhulampi  on Keski-Suomessa Viitasaarella  Nurkkaperän lähellä sijaitseva lampi.
Maantietoa

Lampi on 280 metriä pitkä, 110 metriä leveä, ja sen pinta-ala on 2,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 31 300 kuutiometriä. Sen keskisyvyys on 1,6 metriä ja suurin syvyys on 3,8 metriä. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Komujoen valuma-alueeseen (14.437) se kuuluu. Lammen vedenpinnan korkeus on 124,2 metriä mpy.
Kaukola (Sastamala)

Kaukola on kylä Sastamalan kaupungissa Pirkanmaalla. Kaukola sijaitsee Liekoveden ja Kokemäenjoen pohjoisrannalla suunnilleen puolimatkassa Kiikan ja Vammalan keskustaajaman välissä.
Kaukolasta on löytynyt useita esihistorialliselta ajalta peräisin olevia röykkiöhautoja. Vanhin alueelta säilynyt kartta on vuodelta 1644. Kaukolasta ei ole jäljellä isojaon aikaisia karttoja, mutta lähikylien kanssa se on muodostanut isojaon aikaan Kiimajärven jakokunnan. Kylän etelälaidalla Kokemäenjoen Hartolankoskessa on Tyrvään voimalaitos. Kaukolassa on myös oma Kaukolan koulu.
Karhulampi (Viitasaari, Huopana)

| Karhulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°03′00″N, 25°37′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Karhupuro Ylä-Keiteleeseen 
Järvinumero:  14.431.1.008
Mittaustietoja
Pinnankorkeus:  157,9 m  
Pituus:  580 m  
Leveys:  170 m  
Rantaviiva:  1,406 km  
Pinta-ala:  6,503 ha  
Tilavuus:  0.000075 km³ 
Keskisyvyys:  1,16 m  
Suurin syvyys:  1,7 m  
Saaria:  1 
 fiKarhulampi 
Karhulampi  on Keski-Suomessa Viitasaarella  Huopanan lähellä sijaitseva lampi.
Maantietoa

Lampi on 580 metriä pitkä, 170 metriä leveä, ja sen pinta-ala on 6,5 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 75 200 kuutiometriä. Sen keskisyvyys on 1,2 metriä ja suurin syvyys on 1,7 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Ylä-Keiteleen lähi-alueeseen (14.431) se kuuluu. Lammen vedenpinnan korkeus on 157,9 metriä mpy.
Davaon panttivankikriisi 1989

Davaon panttivankikriisi 1989 oli Filippiinien Davaon rangaistussiirtolassa vuonna 1989 syttynyt kapina. Vankilan huonoihin oloihin tyytymättömät vangit ottivat panttivangeikseen rangaistussiirtolassa vierailleita seurakunnan jäseniä.
Kaksi päivää panttivankikriisin käynnistymisen jälkeen kapinoijat epäonnistuivat yrityksessään murtautua ulos vankilasta. Vankilaa piirittäneet viranomaiset ampuivat toisen kapinan johtajista. Kapinoijat alkoivat ampua panttivankejaan, jolloin poliisi ja armeija rynnäköivät vankilaan. Kapinan yhteydessä kuoli 15 kaappaajaa. Panttivangeista 5 kuoli ja 10 pelastui. Tunnetuin panttivankikriisin yhteydessä kuolleista panttivangeista oli australialainen lähestyssaarnaaja Jacqueline Hamill, joka raiskattiin ja ammuttiin.
Tausta

2. huhtikuuta 1989 Felipe Pugoy ja hänen johtamansa vankijoukko "Davaon rangaistussiirtolan hurjat pojat" ottivat panttivankeja ja pakenivat jeepeillä 120 kilometrin päähän rangaistussiirtolasta. Teon syynä oli vankien mukaan vartijoiden heihin kohdistama piina. Pugoy vaati siirtoa toiseen vankilaan. Seuraavana päivänä tilanne onnistuttiin kuitenkin ratkaisemaan neuvotteluteitse. Viranomaiset eivät suostuneet siirtämään väärinkohtelusta valittaneita vankeja toiseen vankilaan.
Panttivankikriisin tapahtumat

13. elokuuta 1989 Pugoy ja Mohammad Nazir Samparani johtivat 14 muuta vankia kapinaan. Samparani oli tuomittu murhasta, joka oli tapahtunut vuonna 1976 panttivankidraaman yhteydessä. Ainoastaan yksi kapinaan osallistuneista ei kuulunut Pugoyn "hurjiin poikiin". Rangaistussiirtolassa oli liian vähän vartijoita, ja veitsin aseistautuneet kaappaajat saivat iltapäivällä 16:30 haltuunsa neljä vartijoiden automaattiasetta. Kapinoijat ottivat panttivangeikseen 15 rangaistussiirtolassa vieraillutta "Joyful Assembly of God"-kirkon jäsentä, jotka olivat saapuneet pitämään sunnuntain rukoustilaisuutta.
Kapinoijat vaativat puheyhteyttä nimeämiinsä poliitikoihin, mutta sekä kongressiedustaja Ramon Mitra että senaattori Nina Rasul kieltäytyivät neuvottelemasta kapinoijien kanssa. Poliitikot vaativat armeijan neuvottelijoita ratkaisemaan kriisin. Kapinoijat vaativat linja-autoa paetakseen, mutta viranomaiset eivät suostuneet vaatimukseen. Ensimmäinen kapinoijien asettama määräaika kului umpeen maanantaina kello 3 aamuyöllä. Maanantaiyönä kapinoijat raiskasivat naispanttivankeja veitsillä uhaten. Raiskattujen joukossa oli 36-vuotias lähetyssaarnaaja Jacqueline Hamill. Kapinoijat kieltäytyivät neuvotteluissa vapauttamasta Hamillia, joka oli heidän kannaltaan arvokas panttivanki.
15. elokuuta kello 10:30 kapinoijat yrittivät turhaan ulos rangaistussiirtolasta käyttäen panttivankeja ihmiskilpinä. Syntyi tulitaistelu, jossa osa panttivangeista pakeni ja kapinan johtaja Samparani kuoli tarkka-ampujan luotiin. 16-vuotias naispanttivanki kuoli, kun Samparani ampui häntä saatuaan osuman. Myös kolme miespanttivankia kuoli. Vankilan sisältä kuului laukauksia. Panttivankeja pakeni sekä aamupäivän tulitaistelussa, että seuranneiden neuvottelujen aikana. Viranomaiset eivät halunneet antaa kapinoijille mahdollisuutta paeta yön turvin. Panttivankeja oli jo surmattu raa'asti. Viranomaiset valitsivat viimeisenä keinonaan voimatoimet.
Piirittäjät hyökkäsivät rangaistussiirtolaan kello 15:15. Hyökkäyksessä käytettiin kyynelkaasua ja hyökkääjät ampuivat tappaakseen kapinoijat. Yksi hyökänneistä sotilaista esimerkiksi surmasi vaikeasti haavoittuneen kapinoijan. Tapahtumasarjassa kuolivat kaikki 16 kapinoijaa ja 5 panttivankia. 5 panttivankia vapautui rynnäkössä.
Hamillin kuolinsyy

On epäselvää ampuivatko lähetyssaarnaaja Jacqueline Hamillin viranomaiset vai kapinoijat. Kello 11:50 vankilan sisään neuvottelemaan saapunut poliisikapteeni näki neljä ruumista, joista yksi oli hänen mukaansa Hamill. Hamillin kerrottiin laulaneen ja rukoilleen vain hetkeä ennen maahan kaatumistaan. Aluksi oletettiin, että Hamillia olisi viilletty veitsellä.  Ruumiinavauksessa kuitenkin selvisi, että Jacgueline Hamillia ammuttiin takaapäin poskeen. Laukaus tuli alhaalta päin, joten ainakaan tarkka-ampujat eivät ampuneet Hamillia. Selvinneiden panttivankien ja vankilassa vierailleen mukaan Hamill ammuttiin jo aamulla kello 10:30.
Duterten Hamill-töksäytys

Rodrigo Dutertesta tuli vuonna 2016 Filippiinien presidentti. Kaappausdraaman aikaan Duterte oli Davaon pormestari ja hänen kerrottiin antaneen ohjeistuksen rynnäköstä. Duterte puolusti myöhemmin tiukasti voimankäyttöä, joka oli hänen mukaansa ainoa tapa ratkaista tilanne. Duterte kertoi miten "olin raivostunut, koska Hamill oli raiskattu. Mutta hän oli kaunis. Ajattelin että pormestarin (Duterten itsensä) olisi pitänyt olla ensimmäinen." Duterten kevytmielinen suhtautuminen raiskaukseen nosti vastalausemyrskyn. Duterte kertoi paikallismedialle, että oli antanut raiskauslausunnon vihaisena, ei vitsinä.
Kasumi (manga)

Kasumi on kaksiosainen mangasarja, jonka on piirtänyt Hirofumi Sugimoto ja tarinan käsikirjoittanut Surt Lim.
Juoni

Sarjan nimikkohenkilö muuttaa uuteen, rikkaiden lasten kouluun, vaikka hän itse ei satu olemaan rikas. Kasumilla on suuri salaisuus: hän voi muuttua näkymättömäksi pidättäessään hengitystään. Uudessa koulussa Kasumi ei ole kovinkaan suosittu; hänellä on vain yksi ystävä, Yuuta Goodwin, joka on suuri supersankareiden fani. Kasumilla on myös salainen ihailija, joka sattuu olemaan koulun suosituin poika, Ryuuki. Kasumilla on vaikeaa, koska Ryuukin faniklubi ei anna armoa uudelle tulokkaalle - hän joutuu erityisesti Reina-nimisen, mustasukkaisen tytön silmätikuksi.
Ensimmäisen osan lopussa käy ilmi, että Ryuukillakin on voima: hän pystyy kulkemaan seinien läpi sulkiessaan silmänsä.
Kaukola (täsmennyssivu)

Kaukola tarkoittaa seuraavia asioita:
Kaukola, luovutetussa Karjalassa sijainnut entinen Suomen kunta
Kaukola eli Sevastjanovo, maalaiskunta ja sen keskustaajama Leningradin alueen Käkisalmen piirissä Venäjällä
Kaukola, Kotkan kaupunginosa
Kaukola, kylä Laitilassa
Kaukola, Mikkelin kaupunginosa
Kaukola, kylä Sastamalassa
Kaukola, kylä Salon Muurlassa
Kaukola, kylä Salon Perttelissä
Kaukola, kylä Leningradin alueen Seuloskoin piirin Toksovan kunnassa Venäjällä
Kaukolan kirkko, luterilainen kirkko entisessä Kaukolan kunnassa luovutetussa Karjalassa
Kaukolanharju, Kanta-Hämeen Tammelassa sijaitseva harjumuodostuma ja näköalapaikka
Kaukolanjärvi, Karjalankannaksen eteläosassa Leningradin alueen Seuloskoin piirissä sijaitseva järvi
Kaukola, sukunimi
Artur Kaukola (1863–1914), suomalainen lyseon lehtori ja historiantutkija
Inga Kaukola (1916–2013), suomalainen runoilija
Olavi Kaukola (1912–1982), suomalainen rovasti ja kirjailija
Ulla Kaukola (s. 1963), suomalainen sosiaalidemokraattinen poliitikko, television uutistoimittaja ja oppikirjojen tekijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaukola”, voi hakea sivunnimihaulla, laajalla sivunnimihaulla tai tekstihaulla.
Kfar Truman

| Kfar Truman |
| --- | --- |
 Kfar Truman
 Koordinaatit: 31°58′47″N, 34°55′20″E 
Valtio:  Israel
Hallintoalue:  Keski-Israel
Väkiluku (2018):  901
Infobox OKVirheellinen NIMI-arvo: 
Kfar Truman (hepr. ‏כפר טרומן‎) on mošav Israelin Keski-Israelin hallintoalueella. Sen asukasluku oli vuoden 2018 lopussa 901 ja nimensä se on saanut Yhdysvaltojen presidentti Harry S. Trumanin mukaan.
Maantiede

Kfar Truman sijaitsee Israelin rannikkotasangolla jonkin matkaa Lodin kaupungista kaakkoon.
Historia

Kfar Truman perustettiin vuonna 1949. Sen ensimmäiset asukkaat olivat juutalaisia siirtolaisia Puolasta. Alun perin paikkaa kutsuttiin nimellä Bnei Harel Israelin asevoimien Harel -divisioonan mukaan, jonka riveissä paikan perustajia oli taistellut. Myöhemmin paikka sai kuitenkin uuden nimen Kfar Truman Yhdysvaltain presidentti Harry S. Trumanin mukaan, jota pidettiin Israelin liittolaisena.
Väestö

Kfar Trumanin asukasluku oli vuoden 2018 lopussa 901. Vuonna 2002 vastaava lukema oli 483 ja vuonna 1968 251.
Paikallinen sotamuistomerkki.
Kfar Yona

| Kfar Yona |
| --- | --- |
 Kaupunki ilmakuvassa.
 Kfar Yona
 Koordinaatit: 32°19′2″N, 34°56′9″E 
Valtio:  Israel
Hallintoalue:  Keski-Israel
Perustettu:  1932
Väkiluku (2018):  23 060
 
 kfar-yona.muni.il 
Infobox OKVirheellinen NIMI-arvo: 
Kfar Yona (hepr. ‏כפר יונה‎) on kaupunki Israelin Keski-Israelin hallintoalueella. Kaupunki on perustettu vuonna 1932 ja sen asukasluku oli vuoden 2018 lopussa 23 060.
Maantiede

Kfar Yona sijaitsee Keski-Israelissa noin seitsemän kilometrin päässä Netanyan kaupungista itään.
Historia

Kfar Yona perustettiin vuonna 1932. Sen ensimmäiset asukkaat olivat juutalaisia maanviljelijöitä Ness Zionasta. Nimensä paikka sai belgialaisen sionisti Jean (Yona) Fischerin mukaan, jonka säätiö rahoitti kylän perustamisen. Kylän ensimmäiset asukkaat perustivat sitrushedelmäpuutarhoja ja toisen maailmansodan jälkeen paikalle kehittyi myös teollisuutta. Kfar Yona kasvoi etenkin Israelin itsenäistymistä vuonna 1948 seuranneiden siirtolaisvirtojen myötä. Kaupungin vieressä oli Shevut Am-niminen siirtolaisten väliaikainen asutusleiri, jonka asukkaat saivat ajan myötä asuntoja Kfar Yonasta.
Väestö

Kfar Yonan asukasluku oli vuoden 2018 lopussa 23 060. Vuonna 2002 vastaava lukema oli 10 900 ja vuonna 1968 2 650.
Paikallisia kerrostaloja.
Confetti

| Confetti |
| --- | --- |

Ohjaaja:  Debbie Isitt
Käsikirjoittaja:  Debbie Isitt
Tuottaja:   Ian Benson  Ian Flooks 
Säveltäjä:  Paul Englishby
Kuvaaja:  Dewald Aukema
Leikkaaja:  Nicky Ager
Pääosat:   Jimmy Carr  Felicity Montagu  Jessica Stevenson  Martin Freeman  Olivia Colman  Meredith MacNeill  Stephen Mangan  Robert Webb 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   BBC Films  Wasted Talent  Confetti Productions Ltd.  Screen West Midlands 
Levittäjä:  Fox Searchlight Pictures Netflix
Ensi-ilta:  2006
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Confetti (Confetti) on vuonna 2006 ensi-iltansa saanut Debbie Isittin käsikirjoittama ja ohjaama romanttinen komediaelokuva.
Juoni

Häälehti Confetti järjestää kilpailun, jossa parhaan hääidean keksijät voittavat talon ja pääsevät lehden kanteen. Kolmesta finalistiparista yksi ehdottaa Hollywoodin Busby Berkeley -tyylisiä musikaalihäitä, toinen tennisaiheisia ja kolmas naturismiteemaisia häitä. Kaikki kolme hääideaa toteutetaan, ja aikaa on kolme kuukautta.